ང་ལས་འཕེལ་རྒྱས་ཀྱི་རྩ་བའི་བགྲོད་ལམ་ནི་ཚན་རིག་ལག་རྩལ་ཡིན།རང་རྒྱལ་གྱི་ཞིང་ལས་ནི་སྔར་ལས་ལྷག་པར་ཚན་རིག་ལག་རྩལ་ལ་བརྟེན་ནས་ཐོན་ཁུངས་ཁོར་ཡུག་གི་བཀག་རྒྱ་གཏོར་བ་དང་།རྒྱུན་མཐུད་འཕེལ་རྒྱས་མངོན་འགྱུར་བྱེད་པའི་དུས་རིམ་གསར་བར་གནས་ཡོད།༢༠༡༢ལོར་ཀྲུང་དབྱང་གི་ཡིག་ཆ་དང་པོའི་ནང་ཞིང་ལས་ལག་རྩལ་གསར་བསྐྲུན་དང་ཁྱབ་སྤེལ་གཏོང་བའི་གོམ་སྟབས་ཇེ་མགྱོགས་སུ་གཏོང་བ་དེ་འབུར་ཐོན་དུ་བཀོད་ནས་འཛིན་དགོས་པ་དང་།ཐོག་དང་པོར་ཞིང་ལས་ལག་རྩལ་གོང་འཕེལ་དུ་གཏོང་བའི་འཐབ་ཇུས་ཀྱི་གོ་གནས་གསལ་བོར་བཏང་ཞིང་།ཁྱོན་ཡོངས་ནས་ཞིང་ལས་ཚན་རིག་ལག་རྩལ་གསར་བསྐྲུན་གྱི་ལས་འགན་བཀོད་སྒྲིག་བྱས་པར་མ་ཟད།དམིགས་འབེན་རང་བཞིན་དྲག་ཅིང་།ནང་དོན་ལྡན་པ།རྨང་གཞི་བརྟནཞིང་རྒྱང་རིང་ལ་ཕན་ཐོགས་པའི་སྲིད་ཇུས་དང་བྱེད་ཐབས་རབས་དང་རིམ་པ་བཀོད།དེ་དག་གིས་ཞིང་ལས་ཚན་རིག་ལག་རྩལ་ཡར་ཐོན་དང་དེང་རབས་ཞིང་ལས་འཛུགས་སྐྲུན་ལ་ཤུགས་རྐྱེན་ཟབ་མོ་ཐེབས་ངེས་རེད།